নির্দিষ্ট কালত কিছুমান মাছ প্রজননৰ বাবে এঠাইৰ পৰা আন ঠাইলৈ পৰিভ্রমণ কৰি আকৌ উক্ত ঠাইলৈ উভতি অহাকে মাছৰ পৰিভ্রমণ বোলা হয়। কিছুমান পৰিভ্রমী মাছৰ উদাহৰণ হ’ল – ঈল (Anguilla Anguilla, A. vulgaris, A.rostra, etc.) চালমন (Salmo solar, Oncorhynchus nerka) ইলিছ মাছ (Hilsa ilisa) পৰিভ্রমণৰ কাৰণ (Causes of migration): বিভিন্ন কাৰণত মাছে পৰিভ্রমণ কৰিব পাৰে। যৌৱনাপ্রাপ্তি, হৰমন, জন্মগত প্রবৃত্তি, খাদ্যৰ অভাৱ, ইত্যাদিৰ কাৰণে মাছে পৰিভ্রমণ কৰিব পাৰে। ইয়াৰ উপৰিও পোহৰ, উষ্ণতা, লৱণতা, pH, আদিৰ তাৰতম্য আদিৰ কাৰণেও মাছে পৰিভ্রমণ কৰে। পৰিভ্রমণৰ প্রকাৰ (Types of migration)

বাৰ্ণাৰ্ছ-লীয়ে ৱেবৰ বিকাশক ওপৰত চকু ৰখা ৱৰ্ল্ড ৱাইড ৱেব কন্‌চৰ্টিয়ামৰ নিৰ্দেশকৰূপে কাৰ্যনিৰ্বাহ কৰি আছে। তেওঁ ৱৰ্ল্ড ৱাইড ৱেব ফাউণ্ডেচনৰো প্ৰতিষ্ঠাতা আৰু MIT-ৰ কম্পিউটাৰ চায়েঞ্চ আৰু আৰ্টিফিচিয়েল ইণ্টেলিজেঞ্চ লেবৰেটৰীৰ (CSAIL)ৰ প্ৰতিষ্ঠাপক আসনৰ অধিকাৰী। তেওঁ ৱেব চায়েঞ্চ ৰিছাৰ্চ ইনিচিয়েটিভ (WSRI)-ৰ নিৰ্দেশক, আৰু MIT Center for Collective Intelligence-ৰ উপদেষ্টা সমিতিৰ এজন সদস্য।

কেৰুমণি বা কেৰু হৈছে অসমীয়া পম্পৰাগত কাণত পিন্ধা এবিধ অলংকাৰ। ইয়াল অকল সোণেৰে গঢ়োৱা হয়। বাখৰ খটোৱা নহয়। অসমৰ বৰপেটা জিলাত ই এক বিশিষ্ট অলংকাৰ। আগতে এই অলংকাৰ পদ বৰপেটা অঞ্চলৰ বয়সীয়া মহিলা সকলে পৰিধান কৰিছিল। অৱশ্যে আজিকালি বৰপেটাৰ উপৰি অন্যান্য ঠাইৰ মহিলায়ো পৰিধান কৰে। এটা সময়ত এইপদ অলংকাৰৰ ব্যৱহাৰ কমি গৈছিল যদিও এতিয়া ই পৰিশীলিত ৰূপত পুনৰ ব্যৱহাৰ হ’বলৈ ধৰিছে। চানেকি অনুযায়ী কেৰুৰ নাম বেলেগ বেলেগ। যেনে: সোণৰ কেৰু, ৰূপৰ কেৰু, বাখ্ৰাম কেৰু, জাংফাই কেৰু, লং কেৰু ইত্যাদি।

১৯৪৯ চনৰ ১৮ আগষ্টত এডল্ফ ডেছলাৰে এডিডাছ প্ৰতিষ্ঠা কৰিছিল। তেওঁৰ নামেৰেই ইয়াৰ নামকৰণ কৰা হৈছে। এডিডাছ গ্ৰুপত আন এটা খেলৰ পোছাক নিৰ্মাণকাৰী সংস্থা ৰিব’ক-ও অন্তৰ্ভুক্ত। কোম্পানীটোৰ নিৰ্মিত সামগ্ৰীসমূহত সাধাৰণতে তিনিডাল সমান্তৰাল ৰেখা লগোৱা দেখা যায়। সেই সমান্তৰাল ৰেখা কেইডালেই কোম্পানীটোৰ ল’গ’। ব্ৰেণ্ড নাম এডিডাছৰ প্ৰথম আখৰটো সৰুফলা a ব্যৱহাৰ কৰা হয়।

তাৰ পিছত তেওঁ ষ্টেণ্ডফৰ্ড বিশ্ববিদ্যালয়ৰ স্কুল অফ মেডিচিনত আণৱিক বংশগতিৰ ওপৰত পোষ্ট ডক্টৰেল ট্ৰেইনিং কৰিছিল। তাৰ পিছত তেওঁ ডেভিড হগনেছ গৱেষণাগাৰত ৰিকবিএণ্ট ডিএনএৰ বিভিন্ন প্ৰক্ৰিয়াৰ লগত চিনাকি হয়। দুবছৰ পিছত তেওঁ ৰকফেলাৰ বিশ্ববিদ্যালয়ত সহকাৰী অধ্যাপক ৰূপে যোগ দিয়ে। ১৯৮৪ চনত তেওঁ সহযোগী অধ্যাপক আৰু পিছলৈ ১৯৮৮ চনত তেওঁ অধ্যাপকৰ পদ পায়।২০০৪ চনত ইয়ংক শৈক্ষিক পৰিক্ৰমাৰ উপ সভাপতি নিযুক্ত হয় আৰু ৰিচাৰ্ড আৰু জেনী ফিচাৰ আসনত অধিষ্ঠিত হয়।

ভাৰতৰত্ন (হিন্দী: भारत रत्न) (ইংৰাজী অনুবাদ জুৱেল অৱ ইণ্ডিয়া বা জেম অৱ ইণ্ডিয়া) ভাৰত দেশৰ সৰ্বোচ্চ অসামৰিক সন্মান৷ সাহিত্য, কলা, বিজ্ঞান, সমাজসেৱা আদি ক্ষেত্ৰত বিশিষ্ট সেৱা আগবঢ়োৱা ব্যক্তিক এই সন্মান প্ৰদান কৰা হয়৷ ভাৰত ৰত্ন প্ৰাপকসকলৰ কোনেও এই বিশেষ সম্মানজনক উপাধি নামৰ অঙ্গ হিচাপে ব্যৱহাৰ কৰিব নোৱাৰে। তথাপিটো ইয়াৰ ভাৰতীয় মানক্ৰমত বিশেষ স্থানৰ অধিকাৰী। ১৯৫৪ চনৰ ২ জানুৱাৰীত স্বাধীন ভাৰতৰ প্ৰথম ৰাষ্ট্ৰপতি ৰাজেন্দ্ৰ প্ৰসাদে এই পুৰস্কাৰৰ প্ৰৱৰ্তন কৰিছিল। পদ্মবিভূষণ, পদ্মভূষণ আৰু পদ্মশ্ৰী সম্মানবোৰৰ লগত ভাৰতৰত্ন বঁটা প্ৰদানো ১৩ জুলাই, ১৯৭৭ চনৰ পৰা ২৬ জানুৱাৰী, ১৯৮০ পৰ্যন্ত বন্ধ হৈ আছিল। বৰ্তমানলৈকে (২০১২ চন) ৪২ জন ব্যক্তিক এই সম্মান দিয়া হৈছে। ভাৰতীয় সকলৰ বাদে অন্য বিদেশী ব্যক্তিৰ ভিতৰত খান আব্দুল গফৰ খান (পাকিস্তান), নেলচন মাণ্ডেলা (দক্ষিণ আফ্ৰিকা) আদিকো এই সন্মানেৰে বিভূষিত কৰা হৈছিল৷ ১৯৫৪ চনত প্ৰথমবাৰৰ বাবে এই সন্মান প্ৰদান কৰা হৈছিল৷